cyanic-selkie/wikianc huggingface dataset:
Salvatnet
Salvatnet, også kalt Salsvatnet, er en innsjø i kommunene Namsos og Nærøysund i Trøndelag. Med en største dybde på 464 meter (SNL oppgir 482 meter målt med moderne metoder ) er den Norges og Europas nest dypeste innsjø, etter Hornindalsvatnet. Salvatnet ligger 9 meter over havet og har utløp i vest via Moselva, som renner over den vel en kilometer brede moreneryggen som skiller Salvatnet og Foldafjorden ved bygda Salsnes. Innsjøen er 22 kilometer lang, eller 25 medregnet Kovafjorden i den nordøstlige enden av vassdraget.
Innsjøen har et gjennomsnittlig årlig avløp på 779 millioner m3 og har en middelvannføring på 25 m3/s. Vannet bruker i gjennomsnitt 8,8 år å passere gjennom innsjøen. Utløpet er via den korte Moelva (Moselva) til Folda/Gyltfjorden ved Salsnes. Det dypeste punktet er ved Døraneset og det går en dyp renne omtrent til Kjerringneset. Innsjøens overflate utgjør om lag 10 % av nedbørsfeltet som for en stor del er fjell opp mot 300 til 500 meter over havet. Tilførsel til Salvatnet kommer blant annet fra Skrøyvstadvatnet gjennom to korte og smale strømmer. Innsjøene inngår i Salsvatnvassdraget. Nedbørsfeltet ligger i Nasmos, Fosnes, Nærøy, Høylandet og Overhalla.
Salvatnet kalles også Salen, noe som trolig er en nyere navneform av gammelnorsk Salir eller Solr (jf. Norsk stadnamnleksikon). Solr betyr mørk eller svartmusken, og er trolig en referanse til det dype, mørke vannet omgitt av stupbratte fjell. På noen kart benyttes skriveformen Salsvatnet, som ikke samsvarer med lokal navnebruk og eldre kilder. Bruk av såkalt fugeformativ er neppe korrekt i dette tilfellet, siden det trolig er vatnet som har gitt navn til omgivelsene (Salsnes, Salfjella, Salvika, Salmarka) - og ikke omgivelsene som har gitt navn til vatnet.
Salvatnet ble skilt fra havet omkring 1000 år f.Kr. og saltvannet i det 50 meter dypeste laget antas å ha blitt værende siden Salvatnet var en fjord med saltvann. I den dypeste delen av innsjøen er 2,9 % salt (mot 3,5 % i gjennomsnittlig sjøvann). Dette skyldes landhevning etter istiden. I de dypeste lagene (under 400 meter) er innsjøen uten oksygen i vannet. Grensen mellom monimolimnion (dype oksygenfattig og salte lag) og miksolimnion er skarp. Den langsomme gjennomstrømmingen er trolig en av flere årsaker til liten omrøring og utskifting av det dypeste vannet. Den marine grensen i området er på om lag 150 meter. Vannet er klart, har lite humus og er kalkfattig med sikt på 7 til 12 meter.
Salvatnet er en meromiktisk innsjø. Det vil si at det nederste vannlaget består av gammelt sjøvann, som ikke er en del av de årlige sirkulasjoner av vannmasser vår og høst. Dette fører til oksygenmangel og dannelse av hydrogesulfid. I Salvatnet er det stagnerende sjøvann fra om lag 400 meters dybde. Andre meromiktiske innsjøer med gammelt sjøvann i Norge er Kilevann, Tronstadvann, Rørholtfjorden, Botnvatnet og Rørhopvatnet. Salvatnet demmes opp av en stor, flat israndavsetning (omkring 1 km bred) som til dels er dyrket opp og bebygget. Omkring 300 år f.Kr. var det en periode med sandflukt på eidet, det er uklart om dette skyldes jordbruk i området. Løsmassene på eidet ga mulighet for skogvekst nær kysten og fjorden hadde gode fiskeforekomster, og det har trolig vært tidlig bosetning. Løsmasseavsetingen er omkring 180 meter tykke.
Det går laks og sjøaure opp Moelva inn i Salvatnet. Salvatnet har bestander av laks, sjøaure, aure, røye, ål og trepigget stingsild. Røye er den dominerende arten i fiskesamfunnet, fulgt av aure og stingsild. Det finnes to hovedtyper av røye; en normalform som hovedsakelig lever av plankton i de frie vannmassene og en dvergform som lever av bunndyr. Det spesielle med dvergrøya er at de blir kjønnsmodne som små, eldre fisk. Under prøvefiske i 2016 fant Norsk institutt for naturforskning (NINA) kjønnsmodne dvergrøyer på 10-11 cm.
Wakeboarding
Wakeboarding (engelsk for kjøring av bølgebrett, av wakeboard, «bølgebrett») er en vannsport der man står på wakeboard på vannflaten på en sjø (både saltvann og ferskvann) bak en båt. Det er definert som en kombinasjon av vannski-, snowboard- og surfeteknikker. Den som står, holder fast i et tau som henger etter båten. Jo høyere tauet er festet på båten jo bedre oppdrift får man. Utseende blir nesten det samme som å stå i en ski (bøttheis) med snowboard, bare att man heller sitter i heisen. Vanligvis er farta 28–40 km i timen, avhengig av vannkonsentrasjonen, vekta til den som står, størrelsen på båten og hvor fort den som står ønsker å stå. Wakeboarding er en sport som stammer fra surfing, men som også ligner på snowboard etter man har kommet opp av vannet. Det er en sport som vokser, og blir bare mer og mer kjent verden over. Den er mest kjent i Amerika hvor det enkelte steder ikke er for store vær forskjeller, og det er mulig å holde på med sporten hele året, ikke bare sommersesongen som andre steder i verden.
Bakgrunn
Wakeboard oppsto rundt 1980, da den San Diego bosatte surferen Tony Finn utviklet noe som fikk navnet The Skurfer. The Skurfer var en blanding mellom vannski og et surfebrett, og så ut som et lite surfebrett som man hang etter på etter båten.
Gjennom de neste tiårene ble brettene bedre og bedre, og flere kjørere ble involvert i sporten. Wakeboarding var nå kjent som skurfing. I 1990 viste det amerikanske TV-selskapet ESPN det første Skurfer Championships. Til tross for dette tok ikke sporten helt av enda. Begrepet wakeboarding ble skap av Paul Fraser.
Brett
Det finnes mange forskjellige wakeboardmerker og konstruksjoner. Noen av de mest kjente wakeboardmerkene er:
Wakeboardene er oftest laget symmetrisk, slik at kjøreren har mulighet til å kjøre begge veier. Mange nye brett er laget med innstøpte sidefinner, som skal gi bedre «grep» i vannet. I tillegg finnes det også forskjellige rocker typer. Disse to typene er, 3 stage rocker og Continuous rocker.
Kabelparker
Kabelparker, eller kabelbaner, er noe som har blitt mer og mer populært innen wakeboardmiljøet. I Norge har vi foreløpig to kabelparker:
Rixen Kabelbane
Rixen Kabelbane er Norges første kabelbane for vannski og wakeboard. Rixen Kabelbane er også den eneste av sitt slag i Skandinavia med internasjonale mål. Kabelbanen i Flekkefjord er blant den største typen som dekker alle disipliner innen konkurranser av internasjonal standard.
Bletoppen
Bletoppen er et fjell i Tinn kommune i Telemark. Det er en del av Store Ble. Fjellet har en høyde på 1 342 meter over  havet og er den høyeste toppen på Blefjell.
Fra Bletoppen er det utsikt til blant annet Jonsknuten og Skrimfjella i sørøst, Lifjell i sørvest, Gaustatoppen i vest og Hardangervidda i nordvest.
Bletoppen nås enklest ved å følge merket sti fra parkeringsplassen ved Nordstul, 3–4 timers gange sommerstid. Flere vesentlig kortere stier begynner ved veien mot Fosskard og går opp den bratte vestsiden av Blefjell.
Undertøy
Undertøy er fellesbetegnelsen på plagg man har innerst på kroppen, og gjerne klær utenpå.
Bjørkøya
Bjørkøya er ei øy i Breviksfjorden i Porsgrunn kommune i Telemark.
Oslo Skøiteklub
Oslo Skøiteklub (OSK) er et idrettslag for skøytesport i Oslo. Klubben har Frogner stadion som hjemmebane, der også klubbhuset ligger. Klubben har avdelinger for hurtigløp og kunstløp.
Christiania Skøiteklub – noe senere Kristiania Skøiteklub (KSK) – ble stiftet 18. februar 1864, etter at historiens første, kjente organiserte skøyteløp var blitt avviklet på fjordisen utenfor Vippetangen året før. Regner man denne stiftelsesdatoen, er Oslo Skøiteklub trolig verdens eldste eksisterende skøyteklubb. Imidlertid var aktiviteten de første tiårene sesongbetont og periodisk, og klubben ble først etablert som permanent organisasjon i 1898. De første store stjernene i klubben var Axel Paulsen i kunstløp og profesjonelle lengdeløpskonkurranser, og Rudolf Gundersen i hurtigløp.
I 1901 åpnet klubbens nye bane på Frogner, og den ble raskt byens og landets viktigste skøytebane. På grunn av Jubileumsutstillingen måtte ny stadion bygges til 1914-sesongen, litt nord for den gamle. Her ble det, fram til den ombygde Bislett stadion åpnet i 1940, arrangert en lang rekke internasjonale mesterskap både i hurtigløp og kunstløp. Fra 1907 og i mange år framover var Oscar Mathisen KSKs store stjerne. I 1924 endret klubben samtidig med byen navn til Oslo Skøiteklub. På 1920-tallet hentet Bernt Evensen hjem flere mesterskapstitler og OL-medaljer for OSK, og noen år senere fostret klubben en av skøytesportens største stjerner i Sonja Henie.
På 1930-tallet spilte miljøet i Oslo Skøiteklubb en avgjørende rolle i arbeidet med å organisere hurtigløp for kvinner, og de kvinnene som dominerte sporten de første åra stod alle i OSK: Laila Schou Nilsen, Undis Blikken og Synnøve Lie.
Foruten å ha frambrakt mange store navn fra egne rekker har Oslo Skøiteklubb tatt imot talenter fra alle kanter av landet, som har flytta til Oslo for å utvikle seg på isen. Både Ivar Ballangrud og Michael Staksrud var medlem i kortere perioder. Etter krigen har ikke OSK vært like dominerende i norsk skøytesport. Men løpere som Roald Aas og Svein-Erik Stiansen tok i sin tid hjem mange titler for klubben.
Oscarstatuetten
Fra 1959 stiftet Oslo Skøiteklub prisen Oscarstatuetten, en pris til årets bragd innen hurtigløp på skøyter. Prisen var til minne om klubbens store skøyteløper, og statuetten ble en miniatyr av billedhuggeren Arne Durbans statue av Oscar Mathisen, som står utenfor Frogner stadion. Prisen ble utdelt i forbindelse med Oscarløpet som OSK nå igjen arrangerer på Frogner stadion, etter en 20-årsperiode på Valle Hovin kunstisbane.
Anders Fannemel
Anders Fannemel (født 13. mai 1991) er en norsk tidligere skihopper som representerte Hornindal IL. Han er norsk mester fra 2013, og vant sin første verdenscupseier i desember 2014.
Han debuterte internasjonalt i FIS-cupen (sommer) i Falun i 2007. Han debuterte i verdenscupen med en 10.-plass på Lillehammer 5. desember 2009. Fannemel ble nummer 11 i junior-VM i Hinterzarten i 2010.
Under NM i hopp i Granåsen 2012 vant han bronse, bak Anders Bardal og Bjørn Einar Romøren. I 2013 ble Fannemel norgesmester i stor bakke 2013.
Fannemel ble verdensmester i skiflyging i laghopp under VM 2016 i Kulm, sammen med Johann André Forfang, Daniel-André Tande og Kenneth Gangnes.
I Ski-VM 2017 i Lahtis var han på det norske laget som tok sølv i lagkonkurransen i stor bakke. På det norske laget hoppet også Johann André Forfang, Daniel-André Tande og Andreas Stjernen.
Fannemel var elev ved NTG Lillehammer i perioden 2007-2010.
Slaget ved Pylos
Slaget ved Pylos fant sted i 425 f.Kr. under Peloponneskrigen ved halvøya Pylos i Navarinobukta i Messenia. Slaget endte med athensk seier over Sparta.
Opptakt
Sommeren 425 f.Kr. seilte en flåte ledet av Eurymedon og Sofokles med Demosthenes ombord som rådgiver fra Athen til felttog i Sicilia og for å støtte Athens demokratiske allierte ved Korkyra. Demosthenes hadde ingen offisiell posisjon på den tiden, men ble valgt til strategos i det hellenske året som ville bgynne midtsommeren 425, og de to generalene var instruert til å la ham bruke flåten rundt Peloponnes dersom han ønsket. Da flåten hadde lagt ut til sjøs, avslørte Demosthenes sin plan som han tidligere holdt hemmelig. Han ønsket å gå i land ved og befeste Pylos som han mente var et svært lovende sted for en fremskutt stilling.
Pylos var godt plassert i forhold til Sparta gjennom marsj og kontrollerte en utmerket havn i Navarinobukta. Generalene avslo denne planen, men Demosthenes var heldig da en storm blåste flåten på land ved Pylos, og Demosthenes gav ordre de athenske soldatene om å befeste halvøya. Selv da nektet generalene å følge ordren, og Demosthenes ble på samme måte avslått da han forsøkte å appellere direkte til styrkene. Først da kjedsomheten med å vente på at stormen skulle gi seg overveldet athenerne, satte de i gang med å bygge befestningene. Men da de først begynte, arbeidet athenerne raskt og hardt, og stillingen ble befestet og kunne forsvares i løpet av et døgn. Flåten seilte videre til Korkyra, hvor en spartansk flåte på 60 skip opererte. Demosthenes stod igjen med fem skip og deres tilhørende sjømenn og soldater til å forsvare det nye fortet.
Den spartanske reaksjonen til befestningen av Pylos var umiddelbar og drastisk. Mens det ble antatt at den athenske flåten kun stoppet der for å vente på at stormen skulle gi seg, hadde ikke spartanerne vært bekymret. Men da det ble klart at Demosthenes og hans menn hadde intensjon om å holde stedet, reiste kong Agis som ledet hæren som herjet i Attika, hjem etter bare 15 dager i athensk territorium. Da han kom hjem, beveget spartanske styrker seg umiddelbart mot Pylos, flåten ved Korkyra ble beordret om å seile dit umiddelbart og det ble sendt bud til de allierte statene rundt på Peloponnes om å sende tropper. Den spartanske styrken klarte å komme seg forbi den athenske flåten ved Zakynthos, men Demosthenes forventet dens ankomst og sendte to av sine triremer for å informere den athenske flåten om Pylos' tilstand. Flåten satte kursen mot Pylos så snart de fikk nyheten. Imens hadde styrken blitt forsterket av 40 hoplitter fra et messeniansk skip og et sjørøverskip med en last våpen som ble distribuert til sjømennene. For å møte det umiddelbare spartanske angrepet plasserte Demosthenes den største delen av styrken i det sterkt befestede punktet som vendte mot land, mens han selv, 60 hoplitter og noen få bueskyttere holdt det svakeste punktet i festningsverket som vendte mot sjøen. Da den spartanske flåten ankom, forberedte de seg på å blokkere inngangen til havnen ved å plassere hoplitter på øya Sfakteria som var i midten av inngangen og planla å plassere skipene i hullene på begge sider av øya da den athenske flåten ankom.
Slaget
Spartanerne hadde 43 triremer og en stor landstyrke. Spartanerne angrep kom hvor Demosthenes hadde forventet og athenerne stod ovenfor samtidige angrep fra land og fra sjøen. Landgangen var vanskelig da angrepet startet, derfor klarte bare noen få av triremene å nå stranden tidsnok. Den spartanske kapteinen fulgte eksempelet til Brasidas, kjørte skipet inn til den steinete kysten for å gi mennene sine muligheten til å stige av og drive athenerne tilbake, men forsvarerne nektet å gi opp og gjentatte angrepsbølger klarte ikke å bryte gjennom. Etter at athenerne lyktes i å holde dem på avstand i ett og et halvt døgn, stoppet spartanerne sine forsøk på å storme Pylos, forberedte seg i stedet på en beleiring og sendte flere skip for å hente treverk for å bygge beleiringsmaskiner.
Dagen etter at angrepene var avsluttet, kom derimot den athenske flåten fra Zakynthos. Det var for sent på dagen til å angripe, derfor tilbrakte athenerne natten på en nærliggende øy i håp om å trekke spartanerne ut i åpent hav for å kjempe. Spartanerne nektet å ta dette agnet, men den neste morgenen seilte athenerne inn begge innganger til havnen. Spartanerne klarte ikke å blokkere inngangen til havnen, slik at athenerne kunne seile inn og ta spartanerne uforberedt. Forfølgelse var begrenset av havnens størrelse, men athenerne erobret noen triremer til sjøs og gikk i land for å forsøke å ta de spartanske skipene da de nådde land. En hard kamp fulgte hvor athenerne til slutt ikke klarte å ta mer enn noen få triremer og trakk seg tilbake etter at begge sider led store tap. Den spartanske flåten var beseiret, og athenerne fikk kontroll over havnen. De var istand til å seile fritt rundt øya Sfakteria og voktet øya nøye for å sikre seg at hoplittene som var fanget der ikke kunne unnslippe.
Etterspill
Dermed var de 420 spartanske hoplitter på øya Sfakteria utenfor Pylos fanget. 120 av disse var fra spartiate–klassen, og deres fare førte til at den spartanske styresmakten fikk panikk. Det ble sendt medlemmer av styresmakten til området umiddelbart. Denne ekstreme reaksjonen for at potensielt 420 soldater kunne tas til fange, kan virke ekstrem, men kan forklares med det faktum at 120 spartiater tilsvarer antagelig ti prosent av eliteklassen som den spartanske styresmakten var basert på. De spartanske forhandlerne møtte de athenske generalene ved Pylos og disse fikk raskt ordnet en våpenhvile. Spartanerne fikk ta mat til mennene på øya, og sendte en utsending til Athen for å forhandle om permanent fred. Hele den spartanske flåten ble overgitt til athenerne som en garanti for spartanernes velvilje.
Da disse forhandlingene feilet, beholdt athenerne spartanernes skip siden de hevdet at spartanerne brøt betingelsene i våpenhvilen ved å angripe muren deres og forberedte seg på å beleire hoplittene på Sfakteria. I slaget ved Sfakteria ble disse hoplittene tatt til fange som gisler i Athen. Pylos forble på athenske hender og ble brukt som base for raid inn i spartansk territorium og som tilfluktsted for flyktende spartanske heloter.
Nana (andre betydninger)
Nana kan vise til:
Mušketovbreen
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av sovjetiske kartografer basert på undersøkelser og flyfotografering gjennomført av en sovjetisk ekspedisjon i 1958–59. Den er navngitt etter den sovjetiske geologen og geografen Ivan V. Musjketov (1850–1902).
Fleur de Paris
Fleur de Paris er en fransk stumfilm fra 1916 regissert av André Hugon.
Julija Petsjonkina
Julija Sergejevna Petsjonkina (russisk Юлия Сергеевна Печёнкина, født 21. april 1978 i Krasnojarsk) er en russisk tidligere friidrettsutøver som spesialiserte seg på 400 meter hekk.
Petsjonkina fikk sitt gjennombrudd ved VM i Edmonton 2001 der hun tok sølv på 400 meter hekk, et resultat hun forbedret ved VM i Helsingfors 2005, der hun vant. Petsjonkina har også vært med på Russlands lag på 4 x 400 meter i tre VM på rad.
I et stevne i 2003 i Tula slo Petsjonkina til med tiden 52,34, som var gjeldende verdensrekord til 2019. Hennes personlige rekord på 400 meter flatt er 52,22.
Iuiú
Iuiú er en kommune i delstaten Bahia i nordøstregionen av Brasil.
Yvonne Ridley
Yvonne Ridley (født 23. april 1958 i Stanley i County Durham) er en britisk journalist.
Ridley ble kidnappet av Taliban i Afghanistan i 2001 mens hun arbeidet der for Sunday Express, men har selv uttalt at hun opplevde at hun hele tiden ble behandlet med respekt. Etter løslatelsen konverterte hun til islam. Hun har vært en kandidat for det nå avviklede Respect Party.
I 2011 var Ridley blant talerne på konferansen Antiterrorindustrin – måltavla förorten arrangert av Afrosvenska riksförbund. Samme år ble hun invitert til en konferanse i Riksdagen av parlamentsmedlemmet Mehmet Kaplan. Under de muslimske familiedagene organisert i 2013 av Islamsforbundet i Sverige, studieforbundet Ibn Rushd og Sveriges Unga Muslimer var Yvonne Ridley også på talerlisten.
Ifølge magasinet Expo skal hun ha pleiet kontakt med antisemitter, og hun skal også ha uttrykt antisemittiske synspunkter på nettstedet sitt. Ridley har beskrevet jødedom som en dødskult hvis formål er å erobre verden. Hun har også uttrykt at sionister bør bli sporet opp og drept, og hevdet at Israel utnytter Holocaust for å oppnå politiske mål.
Yūto Totsuka
Yūto Totsuka (født 27. september 2001) er en japansk snøbrettkjører.
Han representerte Japan under Vinter-OL 2018 i Pyeongchang, hvor han ble nummer 11 i halfpipe.
Under Vinter-OL 2022 i Beijing, ble han nummer 10i halfpipe.
Telia Norge
Historie
Telia Norge AS ble børsnotert i 1996, men da svensk-finske TeliaSonera utvidet sin eierandel til 95 % i 2000, ble selskapet tatt av børs. Selskapet hadde i sju år fordelen av høyere termineringspriser fra Telenor, men i perioden 2008-2011 opplevde Telia samtidig avvikling av denne fordelen og videreføring av høyere termineringspris for Tele2, noe som gikk hardt ut over selskapets handlingsrom og markedsposisjon. I samme periode fikk selskapet likevel betydelige investeringsmidler fra eierkonsernet. Administrerende direktør er Abraham Foss.
Driften var konsentrert rundt mobiltelefoni og mobil dataaksess, med vekt på privatmarkedet, men også tilbud om bedriftsløsninger («trådløs bedrift»). Med ca. 1,2 millioner kunder (2012) var selskapet Norges nest største mobiloperatør etter Telenor, og foran utfordreren Tele2. NetCom eier og drifter sitt eget GSM 900- og 1800-nettverk med 98 % befolkningsdekning i det meste av Norge, samt et nyere UMTS-nettverk for 3G-tjenester. I 2009-10 bygde NetCom og tok i bruk LTE-dekning i nettet sitt (også markedsført som 4G) med hastigheter på 25-40 Mbit/sek. Gjennom NetCom i Norge og Telia i Sverige, lanserte TeliaSonera verdens første LTE-nett i Oslo og Stockholm 14. desember 2009.
Tidlig historie
Sent på 1980-tallet skjedde det en dreining i Arbeiderpartiet med større oppslutning om å etablere konkurranse til Televerket - inklusive mobilnettet. Anført av Gunnar Berge og Kjell Opseth tok regjeringen i juni 1989 til orde for konkurranse, og svensken Jan Stenbeck i Kinnevik-gruppen tok om vinteren initiativ til å bygge opp en konkurrent i mobilmarkedet i Norge. ARCO-direktør Trygve Tamburstuen ble forespurt om å lede arbeidet, sammen med Leif Frode Onarheim og Jens P. Heyerdahl i Orkla. Redaktør Trygve Hegnar skrev i Kapital at NetCom hadde like stor sjanse til å lykkes «som en snøball i helvete», men politisk påvirkningsarbeid sikret NetCom lisens til å utfordre Televerket på mobilsiden i 1991, i konkurranse med tre andre søkere. NetCom lovte blant annet dekning også i Finnmark, og holdt meget god kontakt med LO gjennom hele tildelingsprosessen.
Selskapet startet GSM-utbyggingen for alvor i mars 1993, en måned før Telenor. På eiersiden fikk NetCom med de erfarne utbyggerne Singapore Telecom og Ameritech. Etter markedslanseringen 27. september 1993 ledet NetCom i to år markedet foran Telenor, blant annet ved hjelp av en tidlig lansering av håndsettsubsidier. I 1994 passerte NetCom 70 000 abonnenter, og året etter startet salget av mobiltelefoner til 1 krone - noe som innen årets slutt resulterte i 233 351 kunder. Bernt Christiansen var administrerende direktør ved starten i 1991, men ble ganske snart avløst av Gert W. Munthe som ledet selskapets nettutbygging de første fem årene. Styreleder Trygve Tanmburstuen ville bygge opp et komplett teleselskap med både mobil- og fastnett, men fikk nei fra eierne Orkla og Comviq. I 1995 festet Orkla makten om selskapet og Onarheim ble styreleder. Selskapet ble børsnotert i mai 1996. Samme år fikk de også prøvelisens for GSM i 1800 MHz-båndet, som ble gjort fast fra 1998.
I 1996 åpnet NetCom forhandlerkjeden Klart Svar, men nysalget gikk tregt og markedsandelen gikk kraftig tilbake ettersom Telenor bygde ut sitt nett og svarte på konkurransen. Bare i årene 1994-96 sank NetComs markedsandel fra 55% til 35%. Året etter økte kundemassen til 417 477, men konkurrentens vekst var sterkere og markedsandelen sank til 32%. Børskursen steg likevel fra 95 til 185 kroner fram til nyttårsaften 1997. NetCom fortsatte å lede an innen kundetilbud med verdens første tjeneste for trafikkinformasjon på mobil i 1998 - året da for første gang annenhver nordmann hadde mobiltelefon - men markedsandelen falt til 30&. Fra 1. mai overtok Terje Christoffersen som administrerende direktør, og stabiliserte markedsandelen med gode driftsresultater.
I august 2000 kjøpte TeliaSonera seg opp til 95% eierskap i NetCom, tok selskapet av børs, og ansatte i mai 2001 Barbara Thoralfsson som ny administrerende direktør med Terje Christoffersen som styreleder det neste året. For 55% av aksjene betalte Telia 22,6 milliarder kroner. Dette året lanserte selskapet Trådløs Bedrift som en satsing på bedriftsmarkedet, hvor andre aktører hadde dominert. Med nummerportabilitet økte samtidig konkurransen i privatmarkedet og NetCom innførte i april 2001 lik ringepris til alle. Året etter økte markedsandelen litt og priskonkurransen økte også i tråd med at NetCom fikk overføringer fra Telenor-brukerne ved at selskapet fikk ta høyere termineringspris enn den dominerende markedsaktøren Telenor fikk ta fra NetCom. Samtidig innledet NetCom en mer intens investeringsperiode samtidig som selskapet fikk en av de fire lisensene i UMTS-auksjonen og bygde opp 3G-tjenester i Norge, og lanserte også «turbo-3G» like tidlig som Telenor. Selskapet måtte i 2007 godta nedtrapping til samme termineringspris som Telenor, men fikk mer vind i seilene året etter da Apple ga Telia eneretten på iPhone i Norden, og morselskapet lot dem lansere 4G-tjenester i Oslo allerede i 2009. Telias oppkjøp av NextGenTel (bredbånd) og Chess (lavpris mobil) har gjort Telia-eide selskap til den nest største aktøren i telemarkedet, med mer enn 1,6 millioner kunder. Den 11. mai 2011 skiftet NetCom logo og introduserte Telias lilla farger i butikker og markedsføring over hele landet.
Østindiafareren «Götheborg»
Det svenske østindiakompaniet
Selskapet hadde hjemmehavn i Göteborg, mens de fleste av fartøyene ble bygget i Stockholm, så også skipet som nå er kopiert.
Selskapet eksisterte i 82 år og dets fartøy gjorde i alt 132 ekspedisjoner med 38 ulike fartøy. Selv om foretaket endte som konkurs så hadde det en enorm inntjening i de fleste av årene det eksisterte og har preget Sveriges historie på ulike vis.
Østindiafareren «Götheborg» gjenoppstår
Da vraket ble funnet i 1985 kom ideen om å lage en kopi av skipet. Kjølen på kopien ble strukket den 11. juni 1995. Skipet ble bygget etter tradisjonelle metoder og er med små endringer lik det forgangne fartøy. Det er blant annet ti centimeter mer høyde oppunder dekk da dagens mennesker har en større gjennomsnittshøyde, og det er installert motor og moderne navigasjon og kommunikasjonshjelpemidler.
Skipet ble sjøsatt 6. juni 2003 under store festligheter, og den svenske kongefamilien var representert. Det var fremdeles et stort utrustningsarbeid gjenstående, ti tonn tauverk skulle på plass i riggen, sammen med ca. 1 000 blokker og 1 800 kvm seil, alt laget på original måte. Fartøyets første seilas under seil var 18. april 2005.
Seilasen til Kina
Etter vennskapsbesøk til Oslo og Stockholm sommeren 2005 avseilte skipet til Kanton i Kina den 2. oktober 2005, og var fremme den 18. juli 2006. Under seilasen har skipet besøkt følgende havner (dato ifølge):
Seilasen tilbake til Sverige:
Da reisen ble planlagt, var man innstilt på at seilasen både til Kina og tilbake til Sverige skulle skje gjennom å seile rundt hele Afrika. Dette fordi man ville gjennomføre en reise så realistisk og så lik de opprinnelige seilasene som mulig – Suezkanalen ble bygget senere. I stedet ble det bare reisen ut til Kina som skjedde på det gamle viset rundt Afrika. Ved å seile via Suezkanalen på tilbaketuren sparte man både tid og penger.
«Götheborg» ankom Göteborg den 9. juni 2007. Kinas president Hu Jintao tok sammen med kong Carl XVI Gustaf mot fartøyet, det var grunnet den store kinesiske interessen for skipet at Kinas president valgte å gjøre et statsbesøk i Sverige under sin europareise.
Oksøya
Oksøya er en øy mellom Eidangerfjorden og Ormerfjorden i Porsgrunn kommune i Telemark.
Fergetilbud
Øya har fergeanløp sommerstid; fergetilbudet ble tidligere driftet av Porsgrunn Kommunale Fjordbusser. Per 2023 driftes fergen av Brevik Fergeselskap.
Normisjons leirsted
Normisjon har et av sine leirsteder på øya.
Kweon Lee-jun
Kweon Lee-jun (født 24. oktober 1997) er en sørkoreansk snøbrettkjører.
Han representerte Sør-Korea under Vinter-OL 2018 i Pyeongchang, hvor han ble nummer 21 i halfpipe.
ISO 3166-2:SB
ISO 3166-2:SB er Salomonøyenes del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Salomonøyene er det definert koder for ett hovedstadsterritorium og ni provinser. Hovedstaden Honiara utgjør hovedstadsterritoriumet og har spesiell status på linje med provinsene.
Hver kode består av to deler, atskilt av en bindestrek. Første del er SB, ISO 3166-1 alfa-2-koden for Salomonøyene. Andre del er to bokstaver.
Endringer
Følgende endringer i Salomonøyenes oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Liste over oversjøiske utvandringer fra Norge (1876–1918)
Dette er en liste over de registrerte oversjøiske utvandringene fra Norge i årene 1876–1918, supplert med andre kilder og noen tiår før 1876. Listen viser antallet personer som utvandret hvert år og til hvilke land de dro.
Peter Chung Soon-taek
Bakgrunn
Peter Chung Soon-taek studerte kjemiteknikk ved Seouls nasjonale universitet fra 1983 til 1986. Fra 1986 til 1992 studerte han katolsk teologi og filosofi ved Det katolske universitet i Korea i Seoul. Chung sluttet seg deretter til karmelittordenen og avla sine endelige ordensløfter den 25. januar 1992.
Prest
Han ble presteviet den 16. juli 1992.
Fra 1993 til 1997 var Peter Chung Soon-taek novisemester. I 1999 ble han sendt til Roma for videre studier. Chung ble uteksaminert fra Det pavelige bibelinstitutt med en grad i bibelsk eksegese i 2004. Fra 2005 til 2008 var han definitor for den koreanske provins for de uskadde karmelitter; i 2009 ble Peter Chung Soon-taek generaldefinitor i Roma for uskodde karmelitter i Det fjerne østen og i Oceania fra 2009 til 2013.
Hjelpebiskop i Seoul
Den 30. desember 2013 utnevnte pave Frans ham til titulærbiskop av Tamazuca og utnevnte ham til hjelpebiskop av Seoul. Erkebiskopen av Seoul, Andrew Yeom Soo-jung, ibispeviet både ham og Timothy Yu Gyoung-chon den 5. februar 2014; medkonsekratorer var hjelpebiskopen i Seoul, Basil Cho Kyu-man, og hjelpebiskopen i Suwon, Linus Lee Seong-hyo.
Den påfølgende 18. februar ble han betrodd som områdeansvarlig den vestlige sektor av erkebispedømmet, samt ansvaret for religiøse ordener og ungdomssjelesorg. Innen Den koreanske bispekonferanse ble han den 30. oktober valgt til president for kommisjonen for ungdomssjelesorg og misjon.
Erkebiskop av Seoul
Den 28. oktober 2021 utnevnte pave Frans ham til erkebiskop av Seoul. Samtidig ble han apostolisk administrator av Pyongyang. Innsettelsen som erkebiskop av Seoul i Myeongdongkatedralen fant sted den 8. desember samme år.
Hans forgjenger var fratrådt av aldersgrunner.
Episkopalgenealogi
Hans episkopalgenealogi er:
David J. Stevenson
David John Stevenson (født 2. september 1948) er en professor i planetologi ved Caltech, opprinnelig fra New Zealand. Han mottok en doktorgrad i fysikk ved Cornell University hvor han foreslo en modell for det indre av Jupiter. Han er kjent for å bruke fluidmekanikk og magnetohydrodynamikk for å forstå den indre strukturen og utviklingen av planeter og måner. I 1984 mottok han Harold C. Urey Prize fra American Astronomical Society. Han er medlem av Royal Society og medlem av National Academy of Sciences.
OBK
OBK har flere betydninger:
Liste over Child Ballads
Liste over Child Ballads refererer til innholdet i samtlige av de 305 balladene (balladetypene) i Francis James Childs utgivelse Popular English and Scottish Ballads (Populære engelske og skotske ballader) som ble samlet på siste halvdel av 1800-tallet. Disse omtales også som Child Ballads, dvs Childs ballader; se denne artikkelen for ytterligere informasjon.
Child kategoriserte balladene som følger, og forsøkte å sortere balladene i hver kategori «med hensyn til fortellingens antatte alder».
BIND I. inneholder ballader om allslags overtro – om feer og elver, vannånder, trolldom og spøkelsesvesener; og også noen legender om populære personer.
BIND II. Tragiske kjærlighetsballader.
St. Martins kirke (Canterbury)
St. Martins kirke i Canterbury er Englands eldste sognekirke som har vært i kontinuerlig bruk.
På kirkegården finner man gravene til flere fremtredende lokale familier, og kjente personer som Thomas Sidney Cooper og Mary Tourtel.
Liste over Child Ballads
BIND IV. Kjærlighetsballader, ikke tragiske.
BIND V. Ballader om Robin Hood, hans følgesvenner og venner.
BIND VI. Ballader om andre lovløse, særlig de ved grensen, om streiftog og feider der.
BIND VII. Historiske ballader, eller dem om kjente personer eller hendelser.
BIND VIII. Diverse ballader, særlig humoristiske, satiriske, burleske; også noen eksempler på ballader om moral eller bibelske, og alle slike som har ble oversett da de foregående bindene ble satt sammen.
Burkina Faso under OL
Burkina Faso deltok første gang i olympiske leker under Sommer-OL 1972 i München som Øvre Volta. De boikottet tre OL på rad; Sommer-OL 1976 i Montréal, Sommer-OL 1980 i Moskva og Sommer-OL 1984 i Los Angeles. Burkina Faso har aldri deltatt i vinterlekene. De vant sin første OL-medalje i Tokyo i Sommer-OL 2020.
Alessandro Bichi
Han var biskop av Isola fra 1628, senere av Carpentras. Han ble nuntius i Frankrike i 1630.
Han var nevø til kardinal Metello Bichi (kreert 1611). Andre kardinaler i slekten var Antonio Bichi (1657), Carlo Bichi (1690) og Vincenzo Bichi (1731).
Jaborandi (Bahia)
Jaborandi er en kommune i delstaten Bahia i nordøstregionen av Brasil.
Kalsitonin
Kalsitonin er et av to hormoner som produseres i skjoldbruskkjertelen. (Det andre er tyroksin.)
Kalsitonin har flere oppgaver i kroppen. Alle disse er nok ikke helt kartlagt enda, men den viktigste regnes for å være at det virker sammen med hormonet PTH på beinstoffskiftet. PTH fører sammen med mineralet magnesium kalsium inn i skjelettet. Kalsitonin hindrer at skjelettet avgir kalsium til blodet.
Kalsium regnes for å være det mineralet som er strengest regulert i kroppen, og det er kompliserte prosesser som styrer dette.
Speedway (album)
Speedway er et soundtrackalbum av Elvis Presley, utgitt 1. mai 1968. Albumet var produsert av Jeff Alexander. Denne platen var også den første uten Scotty Moore på gitar.
Rakai Tait
Rakai Tait (født 11. desember 1998) er en newzealandsk snøbrettkjører.
Bergen County
Bergen County er et fylke i den amerikanske delstaten New Jersey. Det ligger i det nordøstlige hjørnet av staten og det grenser mot Hudson County i sør, Essex County i sørvest og mot Passaic County i vest. Det har også grense mot delstaten New York i nord og øst der elven Hudson utgjør en naturlig grense.
Bergen Countys totale areal er 639 km² hvorav 33 km² er vann. År 2000 hadde fylket 884 118 innbyggere og administrasjonssenteret ligger i byen Hackensack. Fylket ble grunnlagt i 1683 og er det fylket som har flest antall innbyggere i New Jersey.
Navnets opprinnelse
Opprinnelsen til navnet Bergen er et åpent spørsmål. Det er antatt at fylket er navngitt etter av de tidligste bosetningene, Bergen, som i dag ligger i fylket Hudson.
Opprinnelsen til denne bosetningen er også uklart. En del av kildene tilskriver det til den norske byen på vestlandet, Bergen, mens andre kilder tilskriver det til nederlandske Bergen op Zoom. Det har også blitt tilskrevet det nederlandske ordet bergen for «høyde» eller «trygt sted». En del av kildene mener at navnet er avledet fra en av de tidligste bosetterne i Nieuw Amsterdam (i dag New York City), en nordmann som het Hans Hansen Bergen og som kom til Nieuw-Nederland i 1633. Denne Hans Hansen fra Bergen, en av de svært få norske utvandrere på denne tiden, er historisk dokumentert og ble gift med franske Sarah Rapelje. Da Hansen døde i 1654 giftet hans enke seg med hollandske Teunis Gysbert Bogart.
Steven Spielberg
Spielberg er nær venn av den også suksessrike regissøren Robert Zemeckis (Tilbake til fremtiden, Forrest Gump, Kontakt, Beowulf). Vennskapet begynte tidlig da Zemeckis skrev manus til filmen Unnskyld, hvor er Hollywood?, hvor Spielberg hadde regien. Senere produserte Spielberg Tilbake til fremtiden-trilogien til Zemeckis. Spielberg og Zemeckis produserte sammen science-fiction-filmen A.I.: kunstig intelligens (prosjektet som regissøren Stanley Kubrick ikke fikk gjennomført) hvor Spielberg tok regien. Spielberg og Zemeckis produserte også sammen animasjonsfilmen Monsterhuset.
Spielberg har selv skrevet manus til flere av filmene sine som f.eks. Nærkontakt av tredje grad og A.I.: kunstig intelligens. Manus til A.I. ble opprinnelig laget av Spielbergs venn Stanley Kubrick. De to diskuterte A.I. over flere år (fra 1984) og det endte med at A.I.: kunstig intelligens ble filmatisert av Spielberg året etter at Kubrick døde. Den ferdige filmen begynner med en stadfesting at det var en Spielberg/Kubrick-produksjon.
Han har en stjerne på Hollywood Walk of Fame. I 2001 ble han utnevnt til Honorary Knight Commander i Order of the British Empire.
Liv og familie
Steven (jødisk: «Shumel») Allan Spielberg ble født 18. desember 1946 i Cincinnati, Ohio. Hans mor, Leah (født Posner, senere Adler; 12. januar 1920 - 21. februar 2017) var en restauratør og konsertpianist. Posner-slektenhadde bakgrunn fra Poznan i det nåværende Polen og familienavnet Posner viser til byen Posen (nå Poznan). Preussen overtok Posen på slutten av 1700-tallet. Morens familie hadde den kosmopolittiske Odessa som hjemby. Philip («Fievel») Posner (født 1884) forlot Odessa i 1905 (etter pogromer og opptøyer det året) og reiste til USA der han slo seg ned i Cincinnati. Haskalah, den jødiske opplysningsbevegelsen, sto sterkt i Odessa, mens Philip forble ortodoks. Philips foreldre, Simon og Miriam, utvandret også kort tid etter sønnen. Philip var gift med Jennie Fridman født 1882 i Cincinnati, og hennes forfedre hadde utvandret fra Polen i det russiske keiserriket. Philip levde av å selge sko, klær og tekstiler, og viksomheten var for en stor del basert i boligen der lille Steven Spielberg likte å leke blant stablene av handelsvarer på bestefarens loft. Philip snakket jiddisch, hadde langt skjegg og brukte det ortodokse antrekket med lang sort frakk og hatt; lille Steven var overfor ikke-jødiske kamerater flau over bestefarens fremtoning. Grandonkel Boris var skuespiller på det lokale jiddisch-språklige teateret der han blant annet fremført Shakespeare.
Hans far, Arnold Spielberg (6. februar 1917 - 25. august 2020) var en elektroingeniør som var involvert i utviklingen av datamaskiner. Arnold studerte ved University of Cincinnati etter å blitt dimittert fra hæren i 1945. Familien hans var ortodokse jødiske. Arnolds far, Samuel Spielberg, arbeidet som handelsmann og opparbeidet en god formue, inntil han tapte alt under den store depresjonen. Farmoren Rebecca, «Becky» (født Chechick), var belest, driftig og medvirket i politikk og jødiske foreniger. Spielbergs besteforeldre fra faren var jøder fra Det russiske keiserriket (nå i Ukraina), som bosatte seg i Cincinnati på 1900-tallet; bestemoren hans var fra Sudylkiv i nåværende Khmelnytskyj oblast, og bestefaren Samuel var fra landbruksdistriktet Kamjanets-Podilskyj (nå i Ukraina).
Arnold og Leah giftet seg i 1945 straks før han ble dimmittert fra den amerikanske styrkene etter andre verdenskrig. De første barneårene bodde familien i Avondale i et miljø dominert av ortodokse jøder, det var få barn på Stevens alder. Bestemor Jennie drev engelskopplæring for jødiske innvandrere med tyskspråklig bakgrunn, noen var holocaustoverlevende og Steven hørte som barn snakk om Hitler og holocaust. Cincinnati hadde rundt 22.000 jødiske innbyggere da Steven vokste opp. De var opprinnelig tydelige skillelinjer mellom de mer fremgangsrike tyske jødene og de østeuropeiske jødene i byen. Familien flyttet til New Jersey i 1949 der de bodde til 1957 da de flyttet til Arizona. Steven Spielberg hadde bar mitzvah da han var 13 år gammel. Familien gikk sporadisk i synagogen og fulgte kosher-reglene først og fremst når rabbineren eller besteforeldrene var på besøk. Steven Spielberg begynte å skjule sin jødiskhet for å bli akseptert i majoritetsbefolkningen.
Kvasisatellitt
En kvasisatellitt er et objekt i en 1:1 baneresonans med dens planet som holder seg nær planeten over flere omløpsperioder.
En kvasisatellitts bane rundt solen tar nøyaktig like lang tid som planetens, men den har en annen eksentrisitet (vanligvis større). Sett fra planetens perspektiv vil kvasisatellitten tilsynelatende ferdes i en avlang retrograd loop rundt planeten.
I kontrast til ekte satellitter, går kvasisatellitter i bane på utsiden av planetens hill-sfære og er ustabil. Over tid går de mot andre typer resonante bevegelser hvor de ikke lengre blir i planetens «nabolag», for så å komme tilbake til en kvasibane senere.
Bostonterrier
Boston Terrier ble opprinnelig brukt i okse- og hundekamper. Siden den gang har hunden blitt noe mindre og vennligere. Nå er den en selskapshund og elsker mennesker.
Bostonterrieren er modig, lojal, hengiven, trofast og vennlig mot andre hunder, men hvis den blir provosert eller irritert kan den slåss med livet som innsats. Sosialisering bør begynne som valp.
Utseende
Det forekommer mange ulike variasjoner av bostonterrier, avhengig av den enkelte hunds opphav. Gjennom tidene har både bulldog, amerikansk staffordshire bull terrier, engelsk mastiff, staffordshire bull terrier, fransk bulldog, og enkelte andre raser blitt krysset inn i rasen for å redusere innavl i en beskjeden genbase.
Størrelse
Bostonterrier er vanligvis små, kompakt bygde, godt proporsjonerte hunder med oppreiste ører, korte haler, og en kort snute som bør være fri for rynker.
Ifølge internasjonale rasestandarder skal de ha et kvadratisk hode med kvadratisk snute som står i forhold til størrelsen på hodet. Ørene bør være så nær "hjørnene" av hodet som mulig for å forsterke det kvadratiske utseendet. En bostonterrier bør ikke veie mindre enn 4,5 kilo og ikke mer enn 11,4. Noen få bostonterriere veier opp til 18 kilo, og de fleste av disse anses som sunne og normal-vektige på grunn av at de har en kroppsbygning som er kraftigere enn gjennomsnittet. Bostonterrier måler vanligvis mellom 38 og 43 cm. fra gulvet og opp til mellom skulderbladene.
Bombecentralen
Bombecentralen (orig. The Flying Torpedo) er en amerikansk stumfilm fra 1916, regissert av John B. O'Brien.
Bostonterrier
Farge
Bostonterrieren er karakteristisk merket med hvit på enten svart, brindle, "seal" eller en kombinasjon av de tre. Seal er en farge som brukes til å beskrive bostonterrieren og er definert som en svart farge med rødskimmer i solen eller sterkt lys. Hvis alle andre kvaliteter er til stede, er brindle den foretrukne farge i henhold til avlsstandarder.
Hanne Refsholt
Hanne Refsholt (født 16. november 1960) opprinnelig fra Larvik i Vestfold, nå bosatt i Oslo er sivilagronom/cand.agric fra Universitetet for miljø- og biovitenskap på Ås og har en MBA fra BI. Hun var konsernsjef i TINE SA fra februar 2005 fram til 31. desember 2018. I mars 2007 ble hun av avisa Nationen kåret til den mektigste kvinne i norsk landbruk.
Bombecentralen
Handling
Winthrop Clavering, en forfatter og oppfinner, får høre om belønningen og forteller vennen Bartholomew Thompson, en vitenskapsmann og oppfinner som har jobbet med å utvikle flyvende torpedo. Imidlertid har fiendtlige agenter også oppdaget Thompsons prosjekt. Fienden planlegger derfor å drepe Thompson, og stjele alle planene hans.
Hanne Refsholt
Refsholt begynt i på forsknings- og utviklingssenteret til TINE på Voll i 1988, og ble senere produktutviklingssjef. I perioden 1996-1998 var hun direktør i Kjøttbransjens Landsforbund, men kom tilbake til TINE som direktør for forsknings- og utviklingssenteret i 1998. Hun ble viseadm. direktør i TINE i 2001, og visekonsernsjef i 2002.
Refsholt ble 3. april 2007 valgt til ny styreleder i Domstein ASA. Hun er også styreleder i Norseland Inc., TINEs heleide datterselskap i USA.
Bostonterrier
Lynne
Bostonterrier er en vennlig hund. Personligheten er meget sterk, elskelig, avslappet og uforglemmelig. Bostonterriere kan dog variere i temperament fra de som lojalt følger sin herre til de som er mer sta. Begge typer kan lett trenes av en tålmodig og bestemt eier.
Mens rasen opprinnelig var avlet for kamp, ble de senere ned avlet for selskapshund. Den moderne bostonterrier kan være milde, varslende og uttrykksfulle med generelt gode manerer. Det må anføres at de ikke betraktes som terriere av American Kennel Club, men er del av "non-sporting group".
Noen bostonterriere liker å ha selskap av andre hunder. Både hunner og hanner bjeffer generelt kun når det er nødvendig. Ettersom de har blitt avlet som selskapshund, liker bostonterriere å være blant mennesker. Er de godt sosialisert går de godt sammen med barn, eldre og andre kjæledyr. Noen bostonterriere er veldig kosete, mens andre er mer selvstendig.
Helse
Boston Terrier er generelt friske hunder, men som alle andre raser, de har noen helseproblemer. Ikke alle Boston Terriers vil få disse sykdommene, men det er viktig at du er kjent med problemene om du tenker å få deg denne rasen.
Flere helsespørsmål er av interesse hos bostonterrierne: grå stær (både unge og voksne hunder), cherry eye (utposning rundt øynene), utglidende kneskåler, døvhet, hjerteflimmer og allergier. Krumning av ryggen, forårsaket av problemer med bakbenas knær, som igjen fører til at hunden lener seg fremover på forbena. Dette kan også bare være en strukturell feil med liten konsekvens for hunden.
En følsom fordøyelseskanal er også typiske for bostonterrier. Uten et riktig kosthold vil hunden lett få en oppblåst mage. Rasen har en følsom mage med utslipp av tarmgass.
Bostonterriere er, sammen med mops, pekingesere, shih tzu og andre kort-snutede raser brachycephaliske raser. Ordet kommer fra det greske "Brachy", som betyr kort og "cephalisk", som betyr -hodet. Denne anatomien innebærer bittesmå nesebor, lang plate mellom munn og nese og et trangt luftrør. Bostonterriere kan av den grunn være tilbøyelig til å snorke og slite med innpusten.
Bostonterriere kan leve i opptil 15 år eller mer, med et gjennomsnitt på rundt 13 år.
Historie
Rasen oppsto rundt 1870, da Robert C. Hooper fra Boston kjøpte en hund som kalles Hooper's Judge, som var av bull- og terrieravstamning fra Mr. William O'Brien fra samme by. Judges avstamning er ikke kjent, men Hooper's Judge er enten direkte relatert til de opprinnelige bull- og terrierraser fra 1700-tallet og tidlig 1800-tall, eller den er resultatet av Engelsk Bulldog som har blitt krysset inn terriere i 1860-årene for å skape en utstillingshund, slik som White Engelsk Terrier.
Judge veide over 13.5 kg. Deres avkom ble krysset med en eller flere french bulldogs. Dette ga grunnlaget for bostonterrier. Avlet ned i størrelse fra hunder av bull og terriertyper, veide bostonterrieren opprinnelig opptil 20 kg. (Olde Boston Bulldogge). Rasen ble først vist i Boston i 1870. I 1889 var rasen blitt tilstrekkelig populær i Boston til at tilhengere dannet American Bull Terrier Club. Men det foreslåtte navnet på rasen ble ikke godt mottatt av bullterrier-tilhengerne. Etter forslag av James Watson (en fremstående skribent og autoritet), skiftet klubben navn til Boston Terrier Club og i 1893 ble klubben inntatt som medlem i American Kennel Club. Dermed var den første amerikanske rasen opprettet. Den er én av et lite antall raser som har sin opprinnelse i USA. Bostonterrier var den første ikke-sportslige hund som har sin opprinnelse i USA.
Boston Terriers var spesielt populære på 1920-tallet i USA.
Vangsvik kapell
Vangsvik kapell er en arbeidskirke fra 1975 i Vangsvik i Senja kommune, Troms og Finnmark fylke.